Rosa Maria Correia dos Santos Mota conoixita esportivament como Rosa Mota, naixita de Porto (Portugal) o 29 de chunio de 1958, ye una atleta portuguesa hue retirata que yera especializata en cursas de meya y luenga distancia.

Partecipó en dos Chuegos Olimpicos, estando campiona en Seúl 1988, y medalla de bronze en Los Angeles 1984 en a preba de maratón. Tamién estió campiona d'o mundo en o Campionato d'o Mundo d'Atletismo de Roma 1997 y tres vegatas campiona d'Europa en Atenas 1982, Stuttgart 1986 y Split 1990 en a preba de maratón.

D'entre atras competicions internacionals bi ha de destacar as suyas victorias en a maratón de Rotterdam de 1983, a maratón de Chicago de 1983 y 1984, a maratón femenina de Tokio de 1986, a maratón de Boston de 1987, 1988 y 1990 y a maratón d'Osaka de 1991.

Honors
O prencipal pabillón esportivo de Porto ye anomenato Pavillón Rosa Mota.
Prémio da Imprensa (Premio d'a prensa) de 1981, en l'alpartato de esporte.
1981: Medalha Olímpica Nobre Guedes do Comité Olímpico de Portugal.
1983: Dama da Ordem do Infante D. Henrique.
1985: Elevata a Oficial da Ordem do Infante D. Henrique.
1987: Elevata a Grã-Cruz da Ordem do Infante D. Henrique.
1988: Grã-Cruz da Ordem do Mérito.
2010: Prémio Alto Prestígio CDP "Mérito Desportivo" d'a Confederação do Desporto de Portugal chunto a Carlos Lopes.
2012: Distinguita por l'Association of International Marathons and Distance Races.
Rosa Mota